《发黄池与朱一夔相别情思黯如》
宋代·董嗣杲

同行谁际此心同，我去君留怅北风。
两地相分云袂远，前峰自掩雪林空。
几多遣兴怀樽俎，千万将书托燕鸿。
独过顾城湖上晚，已拚绝饮蛰孤篷。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。